Viborger Samler, 1841-09-09
Udenlandske Efterretninger. Nordamerica. (Af Buffalo Commercial Advertiser af 10de Aug.) Dampskibet Erie forlod den herværende (Buffalo) Dokke igaar Eftermiddags Kl. 4 for med omtrent 200 Passagerer, Besætningen iberegnet, og en Ladning Varer at afseile til Chicalo. Førend det Afgang var Skibet undersøgt med Omhyggelighed, og Alt lovede, endskjøndt det blæste haardt, en behagelig og lykkelig Reise. Henimod Kl. 8 om Aftenen hørte man en ubetydende Explosion, og strax derefter, ja næsten i samme Moment, saae man ogsaa Skibet staae i lys Lue. Capitain Titus, der befandt sig paa det øverste Dæk ilede strax ned til Damernes Kahyt, hvor Svømme Maskinerne (lise preservers), af hvilke 90 til 100 Stkr. vare ombord, opbevaredes; men saa voldsom hurtig var Jldens Omsiggriben, at han ikke kunde komme til Kahten. Øieblikkelig vendte han tilbage, i det han befalede Jngenieuren at standse Maskinerne. Jmidlertid havde Modvinden og Skibets Fart forøget Luernes Raseri; allerede havde Flammerne banet sig Vei til Agterenden af Skibet, da Jngenieuren meldte, at det var ham, formedelst Flammerne, umuligt at bane sig Vei til Maskinen. Styrmanden erholdt nu befaling til at lægge Roret klos bagbord. Langsomt dreiede Forenden sig imod Kysten, medens man forsøgte at sætte Skibets tre Baade udi Vandet, men paa Grund af den stærke Modvind fyldtes to af disse strax med Vand. Vi ville ikke forsøg, paa at beskrive Passagerernes Stilling og fortvivlede Angst Nogle stode stive og ubevægelige af Frygt og Skræk Andre styrtede sig bevidstløse i Søen, atter Andre søgte at faae fat paa Noget, hvormed de kunde holde sig over Vandet. J denne Tilstand, i hvilken Skibet lignede en Jldmasse, og Passagerer samt Besætning vare sysselsatte med at redde deres Liv, ankom Kl. henimod 10 om Aftenen Skibet "Clinton, der allerede om Morgenen var seilet fra Buffalo, men formedelst Modvind havde anløbet Dunkirk, hvilket Sted det atter forlod ved Solens Nedgang. Dette Skib havde i en Afstand af 20 engelske Mile opdaget Jlden paa Erie." Et frygteligt Skue frembød sig for det tillilende Skibs Mandskab. Erie var allerede et Vrag; de øverste Deele af Skibet vare fortærede af Jlden; Maskinen stod stille, Skroget lignede en Jldsøile, medens de i Søen drivende Passagerer og Matroser udstødte deres angstfulde Raab om Hjælp. Clintons Baade bleve satte ud, og alle de, man kunde see og finde, bleve reddede, enhver mulig Bistand ydedes. Snart efter Clintons" Ankomst indtraf ogsaa det lille Dampskib "the Lady. Klokken henved 1 om Morgenen var Alt stille; man hørte kun endnu Jldens Bragen; intet Menneske øinedes paa Havets vide Overflade. Vraget af Erie toges paa Slæbetoug, for at bugsere det til Kysten, men 4 Mile fra Land sand det. Kl. 6 om Morgenen ankom "Clinton her tilbage med de reddede Skibbrudne, der tildeels ere haardt saarede eller forbrændte. - Om Aarsagen til Jldens Udbrud berettes Følgende: Jblandt de ombord værende Passagerer vare sex Malere, der vilde begive sig til Erie, for sammesteds at anstrygge et Dampskib. De førte med sig flere med Straa eller Vidier omflettede Flasker (Demijohns), der, fyldte med Terpentin og Fernis, vare placerede paa Dækket, netop paa det Sted, under hvilket Skibets Kedler vare anbragte. En af Fyrbøderne siger, at han havde flyttet Flaskerne, men at de senere, uden hans Vidende, atter vare flyttede derhen. Kort før Brandens Udbrud havde man lagt Mærke til en lille Explosion, der maa hidrøre fra de af den stærke Hede sprungne Flasker, hvis ildfængende, i Brand geraadede Jndhold med Krudtets Hurtighed har udbredt sig øieblikkelig og til alle Kanter af Dampskibet, der var malet for nylig. Af Ladningen er Jntet reddet, og Listen over Passagererne kan derfor ikke meddeles fuldstændig. Efter Capitainens Udsigende har der været imellem 30 a 40 Kahytpassagerer, hvoriblandt 10 a 12 Damer, af hvilke kun Een, en Madame Lynde, reddede sig ved Hjelp af en Svømmemaskine og en Rem, som Capitainen tilkastede hende fra den lille Baad, hvori han var sprungen ned.